title: 2010/196/,Euratom: A Tanács határozata ( 2010. március 16. ) a pénzügyi közvetítési szolgáltatások közvetett módon mért díjának (FISIM) az Európai Unió költségvetése és saját forrásai céljaira felhasznált bruttó nemzeti jövedelem (GNI) megállapításához történő felosztásáról

text:
               7.4.2010

               HU

               Az Európai Unió Hivatalos Lapja

               L 87/31

         A TANÁCS HATÁROZATA
   (2010. március 16.)
   a pénzügyi közvetítési szolgáltatások közvetett módon mért díjának (FISIM) az Európai Unió költségvetése és saját forrásai céljaira felhasznált bruttó nemzeti jövedelem (GNI) megállapításához történő felosztásáról
   (2010/196/EU, Euratom)
   AZ EURÓPAI UNIÓ TANÁCSA,
   tekintettel az Európai Közösségek saját forrásainak rendszeréről szóló, 2007. június 7-i 2007/436/EK, Euratom tanácsi határozatra (1) és különösen annak 2. cikke (7) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament véleményére,
   mivel:

               (1)

               A nemzeti és regionális számlák európai rendszerében (ESA) a pénzügyi közvetítési szolgáltatások közvetett módon mért díjának (FISIM) felosztása tekintetében a 2223/96/EK rendelet kiegészítéséről és módosításáról szóló, 1998. február 16-i 448/98/EK tanácsi rendelet (2) 8. cikkének (1) bekezdése előírja, hogy a FISIM a Közösség költségvetése és saját forrásai céljaira használt bruttó nemzeti termék meghatározásához történő felosztásáról szóló határozatot a Tanács fogadja el. A bruttó nemzeti termék fogalmát 2002. január 1-jei hatállyal az Európai Közösségek saját forrásainak rendszeréről szóló, 2000. szeptember 29-i 2000/597/EK, Euratom tanácsi határozat (3) 2. cikke (7) bekezdésének első albekezdése értelmében felváltotta a bruttó nemzeti jövedelem (GNI) fogalma.

               (2)

               A 2007/436/EK, Euratom határozat 2. cikke (7) bekezdésének második albekezdése értelmében, amennyiben a nemzeti és regionális számlák európai rendszerének (ESA 95) módosításai jelentős változásokat eredményeznek a Bizottság által előírt bruttó nemzeti jövedelemben, a Tanács határoz arról, hogy e módosításokat az említett határozat alkalmazásában figyelembe kell-e venni.

               (3)

               Helyénvaló a legújabb statisztikai fogalmakat használni az Unió költségvetése és saját forrásai céljaira, különösen a GNI meghatározása vonatkozásában, ahogy azt a Bizottság az ESA 95 alkalmazásában előírja. Ezért a FISIM-et helyénvaló felosztani az Unió költségvetése és saját forrásai céljaira használt GNI meghatározásához.

               (4)

               2008 októberéig mind a 27 uniós tagállam továbbította saját adatait, a FISIM új módszer alapján történő felosztásával kapcsolatos adatokat is beleértve. Ezen adatok értékeléséből az derült ki, hogy a FISIM felosztása a 2007/436/EK, Euratom határozat 2. cikke (7) bekezdésének második albekezdése értelmében jelentős változásokat eredményez, mivel átlagban több mint 1 %-kal növeli a GNI-t, és – az említett határozat 3. cikkében leírt módszert alkalmazva – maga után vonja a 3. cikkben rögzített felső korlátok változását.

               (5)

               Ezért a FISIM felosztását indokolt alkalmazni a 2007/436/EK, Euratom határozat céljaira.

               (6)

               Célszerűnek tűnik, hogy a fentiekből következő módosításokat a 2010-es pénzügyi évtől kezdve alkalmazzák,

         ELFOGADTA EZT A HATÁROZATOT:
   1. cikk
   A pénzügyi közvetítési szolgáltatások közvetett módon mért díját (FISIM) fel kell osztani az Unió költségvetése és saját forrásai céljaira felhasznált bruttó nemzeti jövedelem megállapításához.
   2. cikk
   A FISIM 1. cikk szerinti felosztását a 2007/436/EK, Euratom határozat céljaira 2010. január 1-jétől kell alkalmazni.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2010. január 1-jétől kell alkalmazni.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. március 16-án.

            a Tanács részéről

            az elnök

         E. SALGADO

      (1)  HL L 163., 2007.6.23., 17. o.

      (2)  HL L 58., 1998.2.27., 1. o.

      (3)  HL L 253., 2000.10.7., 42. o.


title: A Tanács (EU) 2016/1123 határozata (2016. június 17.) az ENSZ Európai Gazdasági Bizottságának releváns bizottságaiban az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításaira irányuló javaslatok, az ENSZ 15. és 16. számú globális műszaki előírásának módosításaira irányuló javaslatok, a fékasszisztens-rendszerekről szóló új ENSZ-előírásokra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló javaslatok, az ENSZ-nek a két- vagy háromkerekű gépjárművek kibocsátásainak mérési eljárására vonatkozó új globális műszaki előírására irányuló javaslat és az 1998-as globális megállapodás végrehajtásának javítását célzó új, 2. sz. különleges határozatra (S.R.2) irányuló javaslat tekintetében az Európai Unió által képviselendő álláspontról

text:
               12.7.2016

               HU

               Az Európai Unió Hivatalos Lapja

               L 187/9

         A TANÁCS (EU) 2016/1123 HATÁROZATA
   (2016. június 17.)
   az ENSZ Európai Gazdasági Bizottságának releváns bizottságaiban az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírásának módosításaira irányuló javaslatok, az ENSZ 15. és 16. számú globális műszaki előírásának módosításaira irányuló javaslatok, a fékasszisztens-rendszerekről szóló új ENSZ-előírásokra, az elektronikus stabilizáló programról szóló új ENSZ-előírásra, az abroncsnyomás-ellenőrző rendszerekről szóló új ENSZ-előírásra és a gumiabroncsok beszereléséről szóló új ENSZ-előírásra irányuló javaslatok, az ENSZ-nek a két- vagy háromkerekű gépjárművek kibocsátásainak mérési eljárására vonatkozó új globális műszaki előírására irányuló javaslat és az 1998-as globális megállapodás végrehajtásának javítását célzó új, 2. sz. különleges határozatra (S.R.2) irányuló javaslat tekintetében az Európai Unió által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozat (1) értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)

               A 2000/125/EK tanácsi határozat (2) értelmében az Unió csatlakozott a kerekes járművekre, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz („párhuzamos megállapodás”).

               (3)

               A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja a közigazgatási rendelkezéseket és általános műszaki előírásokat. Az irányelv vagy típus-jóváhagyási követelmény formájában, vagy az uniós jogszabályok alternatívájaként az 1958. évi felülvizsgált megállapodás alapján elfogadott előírásokat (a továbbiakban: ENSZ előírások) beépítette az EU-típusjóváhagyás rendszerébe. Az említett irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               (4)

               A tapasztalatok és a műszaki fejlődés fényében az ENSZ 9., 11., 13., 13-H., 14., 16., 30., 41., 44., 49., 54., 55., 60., 64., 75., 78., 79., 83., 90., 106., 113., 115., 117., 129. és 134. számú előírása, valamint 15. és 16. számú globális műszaki előírása által érintett egyes elemekkel vagy tulajdonságokkal kapcsolatos követelményeket hozzá kell igazítani a műszaki fejlődéshez.

               (5)

               Négy új ENSZ-előírás elfogadására van szükség annak érdekében, hogy egységes rendelkezések legyenek érvényben a fékasszisztens-rendszer jóváhagyása, az elektronikus stabilizáló program, az abroncsnyomás-ellenőrző rendszerek és a gumiabroncsok beszerelése tekintetében.

               (6)

               Új globális műszaki ENSZ-előírás elfogadására van szükség annak érdekében, hogy egységes műszaki rendelkezések legyenek érvényben a két- vagy háromkerekű gépjárművek bizonyos típusú kibocsátásainak mérési eljárására vonatkozóan.

               (7)

               Az 1998-as globális megállapodás végrehajtásának javítása érdekében egy új, 2. sz. különleges határozat (S.R.2) elfogadására van szükség.

               (8)

               Ezért helyénvaló meg határozni a fent említett ENSZ szabályozási eszközök elfogadásával kapcsolatban az ENSZ EGB releváns bizottságaiban, nevezetesen az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió által képviselendő álláspontot,

         ELFOGADTA EZT A HATÁROZATOT:
   1. cikk
   A 2016. június 20–24-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió által képviselendő álláspont az, hogy az e határozat mellékletében felsorolt javaslatokat meg kell szavazni.
   2. cikk
   Ez a határozat az elfogadásának napján lép hatályba.

      Kelt Luxembourgban, 2016. június 17-én.

            a Tanács részéről

            az elnök

         J.R.V.A. DIJSSELBLOEM

      (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

      (2)  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) ( HL L 35., 2000.2.10., 12. o.).

      (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

      MELLÉKLET

                  Napirendi pont címe

                  Dokumentumszám

                  Javaslat a 9. számú ENSZ-előírás 07. módosítássorozatának 2. kiegészítésére (háromkerekű járművek zajkibocsátása)

                  ECE/TRANS/WP.29/2016/45

                  Javaslat a 11. számú ENSZ-előírás 03. módosítássorozatának 4. kiegészítésére (ajtózárak és ajtórögzítő elemek)

                  ECE/TRANS/WP.29/2016/33

                  Javaslat a 11. számú ENSZ-előírás 04. módosítássorozatának 1. kiegészítésére (ajtózárak és ajtórögzítő elemek)

                  ECE/TRANS/WP.29/2016/34

                  Javaslat a 13. számú ENSZ-előírás 11. módosítássorozatának 14. kiegészítésére (nehéz tehergépjárművek féke)

                  ECE/TRANS/WP.29/2016/49

                  Javaslat a 13-H. számú ENSZ-előírás 01. módosítássorozatára (M1 és N1 kategóriájú járművek fékjei)

                  ECE/TRANS/WP.29/2016/50

                  Javaslat a 14. számú ENSZ-előírás 07. módosítássorozatának 7. kiegészítésére (biztonsági öv, ISOFIX és i-Size rögzítési pontok)

                  ECE/TRANS/WP.29/2016/35

                  Javaslat a 16. számú ENSZ-előírás 06. módosítássorozatának 7. kiegészítésére (biztonsági övek, ISOFIX és i-Size)

                  ECE/TRANS/WP.29/2016/36

                  Javaslat a 30. számú ENSZ-előírás 02. módosítássorozatának 18. kiegészítésére (személygépkocsik és pótkocsijuk gumiabroncsai)

                  ECE/TRANS/WP.29/2016/51

                  Javaslat a 41. számú ENSZ-előírás 04. módosítássorozatának 5. kiegészítésére (motorkerékpárok zajkibocsátása)

                  ECE/TRANS/WP.29/2016/46

                  Javaslat a 44. számú ENSZ-előírás 04. módosítássorozatának 11. kiegészítésére (gyermekbiztonsági rendszerek)

                  ECE/TRANS/WP.29/2016/37

                  Javaslat a 49. számú ENSZ-előírás 05. módosítássorozatának 8. kiegészítésére (kompressziós gyújtású és szikragyújtású motorok (földgáz- és PB-motorok) kibocsátása)

                  ECE/TRANS/WP.29/2016/40

                  Javaslat a 49. számú ENSZ-előírás 06. módosítássorozatának 4. kiegészítésére (kompressziós gyújtású és szikragyújtású motorok (földgáz- és PB-motorok) kibocsátása)

                  ECE/TRANS/WP.29/2016/41

                  Javaslat az 54. számú ENSZ-előírás 01. módosítássorozatának 21. kiegészítésére (haszongépjárművek és pótkocsijuk gumiabroncsai)

                  ECE/TRANS/WP.29/2016/52

                  Javaslat az 55. számú ENSZ-előírás 01. módosítássorozatának 6. kiegészítésére (mechanikus kapcsolószerkezetek)

                  ECE/TRANS/WP.29/2016/53

                  Javaslat a 60. számú ENSZ-előírás 5. kiegészítésére (mopedek és motorkerékpárok vezető által működtetett kezelőszervei)

                  ECE/TRANS/WP.29/2016/27

                  Javaslat a 64. számú ENSZ-előírás új 03. módosítássorozatára (ideiglenes használatra szánt tartalék egység, defekttűrő gumiabroncsok, defekttűrő rendszer és abroncsnyomás-ellenőrző rendszer)

                  ECE/TRANS/WP.29/2016/54

                  Javaslat a 75. számú ENSZ-előírás 16. kiegészítésére (L kategóriájú járművek gumiabroncsai)

                  ECE/TRANS/WP.29/2016/55

                  Javaslat a 78. számú ENSZ-előírás 03. módosítássorozatának 3. kiegészítésére (L kategóriájú járművek féke)

                  ECE/TRANS/WP.29/2016/56 és WP.29-169-03

                  Javaslat a 79. számú ENSZ-előírás 01. módosítássorozatának 5. kiegészítésére (kormányberendezés)

                  ECE/TRANS/WP.29/2016/57

                  Javaslat a 83. számú ENSZ-előírás 06. módosítássorozatának 7. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2016/42

                  Javaslat a 83. számú ENSZ-előírás 07. módosítássorozatának 3. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2016/43

                  Javaslat a 90. számú ENSZ-előírás 02. módosítássorozatának 3. kiegészítésére (csere-fékegységek)

                  ECE/TRANS/WP.29/2016/58

                  Javaslat a 106. számú ENSZ-előírás 14. kiegészítésére (mezőgazdasági járművek gumiabroncsai)

                  ECE/TRANS/WP.29/2016/59

                  Javaslat a 113. számú ENSZ-előírás 01. módosítássorozatának 6. kiegészítésére (szimmetrikus tompított fényt kibocsátó fényszórók)

                  ECE/TRANS/WP.29/2016/74

                  Javaslat a 115. számú ENSZ-előírás eredeti változatának 7. kiegészítésére (utólag beépíthető LPG- és CNG-rendszerek)

                  ECE/TRANS/WP.29/2016/44

                  Javaslat a 117. számú ENSZ-előírás 02. módosítássorozatának 9. kiegészítésére (gumiabroncsok, gördülési ellenállás, gördülési zaj és nedves tapadás)

                  ECE/TRANS/WP.29/2016/60

                  Javaslat a 129. számú ENSZ-előírás 01. módosítássorozatára (megerősített gyermekbiztonsági rendszerek)

                  ECE/TRANS/WP.29/2016/38

                  Javaslat a 134. számú előírás 2. kiegészítésére (hidrogénüzemű és üzemanyagcellás járművek)

                  ECE/TRANS/WP.29/2016/39

                  Javaslat a fékasszisztens-rendszerről szóló új ENSZ-előírásra

                  ECE/TRANS/WP.29/2016/61

                  Javaslat az elektronikus stabilizáló programról szóló új ENSZ-előírásra

                  ECE/TRANS/WP.29/2016/62

                  Javaslat az abroncsnyomás-ellenőrző rendszerekről szóló új ENSZ-előírásra

                  ECE/TRANS/WP.29/2016/63

                  Javaslat a gumiabroncsok beszereléséről szóló új ENSZ-előírásra

                  ECE/TRANS/WP.29/2016/64

                  Javaslat a 15. számú globális műszaki előírás 1. módosítására (a könnyűgépjárművekre vonatkozó, világszinten harmonizált vizsgálati eljárások)

                  ECE/TRANS/WP.29/2016/68

                  Javaslat a 16. számú globális műszaki előírás 1. módosítására (gumiabroncsok)

                  ECE/TRANS/WP.29/2016/70

                  Javaslat egy új, 2. sz. különleges határozatra (S.R.2) – az 1998-as globális megállapodás végrehajtásának javítása

                  ECE/TRANS/WP.29/2016/65

                  Javaslat a belső égésű motorral felszerelt két- vagy háromkerekű gépjárművek kartergáz- és párolgási kibocsátásainak mérési eljárására vonatkozó globális műszaki előírásra

                  ECE/TRANS/WP.29/2016/66


title: Az Európai Parlament és a Tanács (EU) 2016/1145 határozata (2016. július 6.) az Európai Globalizációs Alkalmazkodási Alap igénybevételéről (Belgium kérelme: EGF/2015/012 BE/Hainaut Machinery)

text:
               14.7.2016

               HU

               Az Európai Unió Hivatalos Lapja

               L 189/46

         AZ EURÓPAI PARLAMENT ÉS A TANÁCS (EU) 2016/1145 HATÁROZATA
   (2016. július 6.)
   az Európai Globalizációs Alkalmazkodási Alap igénybevételéről (Belgium kérelme: EGF/2015/012 BE/Hainaut Machinery)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               2015. december 17-én Belgium EGF/2015/012 BE/Hainaut Machinery referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Revision 2. rendszer szerinti 28. ágazatban (Gép, gépi berendezés gyártása) a belgiumi Hainaut (BE32) NUTS 2 szintű régióban történt elbocsátásokat követően. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Belgium úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 300 fiatal (NEET-fiatalok) számára is biztosítja.

               (5)

               Az 1309/2013/EU rendelet 4. cikkének (2) bekezdésével összhangban Belgium kérelme elfogadhatónak tekinthető, mivel az elbocsátások súlyos hatással járnak a foglalkoztatottságra, továbbá a helyi, regionális és nemzeti gazdaságra nézve.

               (6)

               Az EGAA-t ezért igénybe kell venni a Belgium által benyújtott kérelem alapján nyújtandó, 1 824 041 EUR összegű pénzügyi hozzájárulás folyósítása érdekében.

               (7)

               Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

         ELFOGADTA EZT A HATÁROZATOT:
   1. cikk
   Az Európai Unió 2016-os pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 824 041 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetése napján lép hatályba.
   Ezt a határozatot 2016. július 6-tól kell alkalmazni.

      Kelt Strasbourgban, 2016. július 6-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         I. KORČOK

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Tanács (EU) 2017/1541 határozata (2017. július 17.) az ózonréteget lebontó anyagokról szóló montreali jegyzőkönyv kigali módosításának az Európai Unió nevében történő megkötéséről

text:
               14.9.2017

               HU

               Az Európai Unió Hivatalos Lapja

               L 236/1

         A TANÁCS (EU) 2017/1541 HATÁROZATA
   (2017. július 17.)
   az ózonréteget lebontó anyagokról szóló montreali jegyzőkönyv kigali módosításának az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Unió a 88/540/EGK tanácsi határozattal (2) a sztratoszferikus ózonréteg védelméről szóló bécsi egyezmény (a továbbiakban: a bécsi egyezmény) és az ózonréteget lebontó anyagokról szóló montreali jegyzőkönyv (a továbbiakban: a montreali jegyzőkönyv) részes felévé vált. Ezt követően a montreali jegyzőkönyv következő módosításai kerültek jóváhagyásra: első módosítás a 91/690/EGK tanácsi határozattal (3); második módosítás a 94/68/EK tanácsi határozattal (4); harmadik módosítás a 2000/646/EK tanácsi határozattal (5); és negyedik módosítás a 2002/215/EK határozattal (6).

               (2)

               A montreali jegyzőkönyv feleinek a ruandai Kigaliban 2016. október 10. és 15. között megrendezett 28. ülésén elfogadásra került a montreali jegyzőkönyv egy további módosításának szövege (a továbbiakban: kigali módosítás), amely a montreali jegyzőkönyvben foglalt szabályozó intézkedéseket kiegészíti a fluorozott szénhidrogének felhasználásának és termelésének fokozatos csökkentésével.

               (3)

               A fluorozott szénhidrogének felhasználásának és termelésének fokozatos csökkentése azért szükséges, hogy csökkenjen ezáltal az említett anyagok éghajlatváltozáshoz való hozzájárulása, továbbá, hogy meg lehessen előzni az említett anyagok korlátozás nélküli bevezetését, különösen a fejlődő országokban.

               (4)

               A kigali módosítás szükséges hozzájárulás a párizsi megállapodás (EU) 2016/1841 tanácsi határozattal (7) elfogadott azon célkitűzésének a megvalósításához, hogy az iparosodás előtti szinthez viszonyított globális hőmérséklet-emelkedést jóval 2 °C fok alatt kell tartani, és törekedni kell arra, hogy az iparosodás előtti szinthez viszonyított globális hőmérséklet-emelkedés 1,5 °C fokra korlátozódjon.

               (5)

               1988 óta a bécsi egyezmény és a montreali jegyzőkönyv által szabályozott területen az Unió hatásköre jelentős mértékű fejlődésen ment keresztül. A bécsi egyezmény 13. cikkének (3) bekezdésével összhangban a letéteményest tájékoztatni kell az Unió hatáskörének terjedelmét érintő bármely jelentős változásáról.

               (6)

               Az Unió már fogadott el a kigali módosítás hatálya alá tartozó kérdésekről jogi eszközt, köztük az (EU) 517/2014 európai parlamenti és tanácsi rendeletet (8).

               (7)

               A kigali módosítást jóvá kell hagyni,

         ELFOGADTA EZT A HATÁROZATOT:
   1. cikk
   Az ózonréteget lebontó anyagokról szóló montreali jegyzőkönyv kigali módosítását a Tanács az Európai Unió nevében jóváhagyja.
   A Tanács a hatáskörről szóló, a bécsi egyezmény 13. cikkének (3) bekezdése szerinti nyilatkozatot is jóváhagyja.
   A kigali módosítás és a hatáskörről szóló nyilatkozat szövegét csatolták e határozathoz.
   2. cikk
   A Tanács elnöke kijelöli az(oka)t a személy(eke)t, aki(k) jogosult(ak), a jóváhagyási okiratot a bécsi egyezmény 13. cikkének (1) bekezdése értelmében az Unió nevében a hatáskörről szóló nyilatkozattal (9) együtt letétbe helyezni.
   3. cikk
   Ez a határozat az elfogadását követő napon lép hatályba.

      Kelt Brüsszelben, 2017. Július 17-én.

            a Tanács részéről

            az elnök

         T. TAMM

      (1)  2017. július 5-i egyetértés (a Hivatalos Lapban még nem tették közzé).

      (2)  A Tanács 88/540/EGK határozata (1988. október 14.) az ózonréteg védelméről szóló bécsi egyezmény és az ózonréteget lebontó anyagokról szóló montreali jegyzőkönyv megkötéséről (HL L 297., 1988.10.31., 8. o.).

      (3)  A Tanács 91/690/EGK határozata (1991. december 12.) az ózonréteget lebontó anyagokról szóló montreali jegyzőkönyv 1990 júniusában, Londonban a jegyzőkönyvhöz csatlakozott felek által elfogadott módosításának elfogadásáról (HL L 377., 1991.12.31., 28. o.).

      (4)  A Tanács 94/68/EK határozata (1993. december 2.) az ózonréteget lebontó anyagokról szóló montreali jegyzőkönyv módosításának elfogadásáról (HL L 33., 1994.2.7., 1. o.).

      (5)  A Tanács 2000/646/EK határozata (2000. október 17.) az ózonréteget lebontó anyagokról szóló montreali jegyzőkönyv módosításának elfogadásáról (HL L 272., 2000.10.25., 26. o.).

      (6)  A Tanács 2002/215/EK határozata (2002. március 4.) az ózonréteget lebontó anyagokról szóló montreali jegyzőkönyv negyedik módosításának elfogadásáról (HL L 72., 2002.3.14., 18. o.).

      (7)  A Tanács (EU) 2016/1841 határozata (2016. október 5.) az ENSZ Éghajlat-változási Keretegyezménye keretében létrejött párizsi megállapodásnak az Európai Unió nevében történő megkötéséről (HL L 282., 2016.10.19., 1. o.).

      (8)  Az Európai Parlament és a Tanács 517/2014/EU rendelete (2014. április 16.) a fluortartalmú üvegházhatású gázokról és a 842/2006/EK rendelet hatályon kívül helyezéséről (HL L 150., 2014.5.20., 195. o.).

      (9)  A Tanács Főtitkársága gondoskodik a kigali módosítás hatálybalépése napjának az Európai Unió Hivatalos Lapjában való közzétételéről.


title: A Tanács 2006/205/KKBP határozata ( 2006. március 10. ) a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról

text:
               11.3.2006

               HU

               Az Európai Unió Hivatalos Lapja

               L 72/16

      A TANÁCS 2006/205/KKBP HATÁROZATA

   (2006. március 10.)
   a volt Jugoszláviában elkövetett háborús bűncselekményeket vizsgáló Nemzetközi Törvényszék (ICTY) célkitűzései hatékony végrehajtásának támogatására irányuló további intézkedésekről szóló 2004/694/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004/694/KKBP közös álláspontra (1), és különösen annak 2. cikkére, az Európai Unióról szóló szerződés 23. cikke (2) bekezdésének második francia bekezdésével összefüggésben,
   mivel:

               (1)

               A 2004/694/KKBP tanácsi közös álláspont értelmében a Tanács intézkedéseket fogadott el azon természetes személyek minden pénzeszközének és gazdasági forrásának a befagyasztására, akiket az ICTY vád alá helyezett.

               (2)

               A Tanács 2005. december 21-én elfogadta a 2004/694/KKBP közös álláspont mellékletében foglalt személyek jegyzékét felváltó 2005/927/KKBP határozatot.

               (3)

               Milan LUKIC-nak az ICTY őrizete alá való áthelyezését követően a nevét törölni kell a jegyzékből.

               (4)

               A 2004/694/KKBP közös álláspont mellékletében szereplő jegyzéket ezért ennek megfelelően módosítani kell,

         A KÖVETKEZŐKÉPPEN HATÁROZOTT:
   1. cikk
   A 2004/694/KKBP közös álláspont mellékletében meghatározott személyek jegyzékének helyébe az e határozat mellékletének szövege lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2006. március 10-én.

            a Tanács részéről

            az elnök

         M. BARTENSTEIN

      (1)  HL L 315., 2004.10.14., 52. o. A legutóbb a 2005/927/KKBP határozattal (HL L 337., 2005.12.22., 71. o.) módosított közös álláspont.

      MELLÉKLET

            „MELLÉKLET
            Az 1. cikkben említett személyek jegyzéke

                        1.

                        Név: DJORDJEVIC Vlastimir
                        Születési idő: 1948
                        Születési hely: Vladicin Han, Szerbia és Montenegró
                        Állampolgárság: Szerbia és Montenegró-i

                        2.

                        Név: HADZIC Goran
                        Születési idő: 1958.9.7.
                        Születési hely: Vinkovci, Horvát Köztársaság
                        Állampolgárság: Szerbia és Montenegró-i

                        3.

                        Név: KARADZIC Radovan
                        Születési idő: 1945.6.19.
                        Születési hely: Petnjica, Savnik, Montenegró, Szerbia és Montenegró
                        Állampolgárság: Bosznia és Hercegovina-i

                        4.

                        Név: MLADIC Ratko
                        Születési idő: 1942.3.12.
                        Születési hely: Bozanovici, Kalinovik járás, Bosznia és Hercegovina
                        Állampolgárság: Bosznia és Hercegovina-i
                        esetleg Szerbia és Montenegró-i

                        5.

                        Név: TOLIMIR Zdravko
                        Születési idő: 1948.11.27.
                        Születési hely:
                        Állampolgárság: Bosznia és Hercegovina-i

                        6.

                        Név: ZELENOVIC Dragan
                        Születési idő: 1961.2.12.
                        Születési hely: Foca, Bosznia és Hercegovina
                        Állampolgárság: Bosznia és Hercegovina-i

                        7.

                        Név: ZUPLJANIN Stojan
                        Születési idő: 1951.9.22.
                        Születési hely: Kotor Varos, Bosznia és Hercegovina
                        Állampolgárság: Bosznia és Hercegovina-i”.


title: A Tanács 2012/169/KKBP határozata ( 2012. március 23. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               24.3.2012

               HU

               Az Európai Unió Hivatalos Lapja

               L 87/90

         A TANÁCS 2012/169/KKBP HATÁROZATA
   (2012. március 23.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. július 26-án elfogadta a 2010/413/KKBP határozatot (1).

               (2)

               A Tanács 2011. április 12-én elfogadta az iráni helyzetre tekintettel egyes személyekkel és szervezetekkel szemben hozott korlátozó intézkedésekről szóló 2011/235/KKBP határozatot (2).

               (3)

               A 2010/413/KKBP határozatban foglalt intézkedések kifejezik a Tanács Irán nukleáris programja miatti aggályait, míg a 2011/235/KKBP határozatban foglalt intézkedések az iráni emberi jogi helyzet súlyosbodása miatti aggodalmát tükrözik.

               (4)

               A belső elnyomás céljára felhasználható eszközök szállításának, értékesítésének, vagy átadásának tilalmát a 2011/235/KKBP határozatba fogják foglalni, annak céljaira figyelemmel. A 2011/235/KKBP határozatot ennek megfelelően módosítani kell.

               (5)

               A 2010/413/KKBP határozatnak ugyanakkor nem kell tartalmaznia ezentúl a belső elnyomás céljára felhasználható felszerelések szállításának, értékesítésének vagy átadásának tilalmát, és e határozatot ennek megfelelően módosítani kell.

               (6)

               Ezenfelül egyértelműen rögzíteni kell, hogy a belépési korlátozásokat, valamint a pénzeszközök és gazdasági források befagyasztását alkalmazni kell az IRGC vagy IRISL nevében eljáró személyekre,

         ELFOGADTA EZT A HATÁROZATOT:
   1. cikk
   A 2010/413/KKBP határozat a következőképpen módosul:

               1.

               Az 1. cikk (1) bekezdésének c) pontja helyébe a következő szöveg lép:

                           „c)

                           fegyverek és bármely kapcsolódó felszerelés, ideértve a fegyvereket és lőszereket, katonai járműveket és felszereléseket, katonai jellegű felszereléseket és mindezen fegyverek és kapcsolódó anyagok tartalék alkatrészeit. Ez a tilalom nem vonatkozik a ballisztikai védelemmel gyártott vagy ellátott olyan nem harci járművekre, amelyek kizárólag az Unió és tagállamainak Iránban tartózkodó személyzete védelmének célját szolgálják;”.

               (2)

               A 19. cikk (1) bekezdésének b) pontja helyébe a következő szöveg lép:

                           „b)

                           az I. mellékletben nem szereplő egyéb személyek, akik Irán atomfegyverek terjesztésének veszélyével járó tevékenységeiben vagy atomfegyverek hordozóeszközeinek fejlesztésében – többek között a tiltott termékek, áruk, felszerelések, anyagok és technológiák beszerzésében való részvétel által – közreműködnek, azzal közvetlen kapcsolatban állnak vagy ahhoz támogatást biztosítanak, továbbá azok a személyek, akik az előbb említettek nevében vagy irányításuk szerint járnak el, vagy azon személyek, akik segítenek a jegyzékbe vett személyeknek vagy szervezeteknek abban, hogy elkerüljék vagy megsértsék az 1737 (2006), az 1747 (2007), az 1803 (2008) és az 1929 (2010) ENSZ BT-határozatok vagy e határozat rendelkezéseit, továbbá az IRGC egyéb tagjai, illetve az IRGC vagy az IRISL nevében eljáró személyek; e személyek és szervezetek felsorolását a II. melléklet tartalmazza.”.

               (3)

               A 20. cikk (1) bekezdésének b) pontja helyébe a következő szöveg lép:

                           „b)

                           az I. mellékletben nem szereplő azon személyek és szervezetek, akik Irán atomfegyverek terjesztésének veszélyével járó tevékenységeiben vagy atomfegyverek hordozóeszközeinek fejlesztésében – többek között a tiltott termékek, áruk, felszerelések, anyagok és technológiák beszerzésében való részvétel által – közreműködnek, azzal közvetlen kapcsolatban állnak vagy ahhoz támogatást biztosítanak, vagy olyan személyek vagy szervezetek, akik az előbb említettek nevében vagy irányításuk szerint járnak el, vagy az említettek tulajdonában álló vagy – akár törvénytelen módon is – ellenőrzésük alá tartozó szervezetek, vagy azon személyek vagy szervezetek, akik segítenek a jegyzékbe vett személyeknek vagy szervezeteknek abban, hogy elkerüljék vagy megsértsék az 1737 (2006), az 1747 (2007), az 1803 (2008) és az 1929 (2010) ENSZ BT-határozatok vagy e határozat rendelkezéseit, továbbá az IRGC és az IRISL egyéb tagjai és szervezetei, illetve az ő tulajdonukban lévő, az általuk ellenőrzött szervezetek vagy a nevükben eljáró személyek és szervezetek; ezek felsorolását a II. melléklet tartalmazza.”

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. március 23-án.

            a Tanács részéről

            az elnök

         C. ASHTON

      (1)  HL L 195., 2010.7.27., 39. o.

      (2)  HL L 100., 2011.4.14., 51. o.


title: 2004/770/EK: A Tanács határozata (2004. július 26.) a Régiók Bizottsága egy dán póttagjának kinevezéséről

text:
               17.11.2004

               HU

               Az Európai Unió Hivatalos Lapja

               L 341/25

      A TANÁCS HATÁROZATA

   (2004. július 26.)
   a Régiók Bizottsága egy dán póttagjának kinevezéséről
   (2004/770/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a dán kormány javaslatára,
   mivel:

               (1)

               A Tanács 2002. január 22-én elfogadta a Régiók Bizottsága teljes jogú tagjainak és póttagjainak kinevezéséről szóló 2002/60/EK határozatot (1).

               (2)

               Hans TOFT lemondását követően a Régiók Bizottságának egyik póttagsági helye betöltetlen maradt, és erről a Tanácsot 2004. július 12-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Hans TOFT helyére Eva NEJSTGAARD-t (Borgmester – Allerød Kommune) nevezi ki a Régiók Bizottságának póttagjává Hans TOFT hivatali idejének fennmaradó részére, azaz 2006. január 25-ig.

      Kelt Brüsszelben, 2004. július 26-án.

            a Tanács részéről

            az elnök

         B. R. BOT

      (1)  HL L 24., 2002.1.26., 38. o.


title: A Tanács határozata ( 2009. szeptember 14. ) az Európai Szakképzés-fejlesztési Központ igazgatótanácsának újraalakításáról

text:
               19.9.2009

               HU

               Az Európai Unió Hivatalos Lapja

               C 226/2

      A TANÁCS HATÁROZATA

   (2009. szeptember 14.)
   az Európai Szakképzés-fejlesztési Központ igazgatótanácsának újraalakításáról
   2009/C 226/02
   AZ EURÓPAI KÖZÖSSÉGEK TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre, és különösen annak 4. cikkére (1),
   tekintettel a tagállamok kormányai által saját képviselőik vonatkozásában és a Bizottság által a munkavállalói és a munkáltatói szervezetek képviselői vonatkozásában a Tanácsnak benyújtott jelöltlistákra,
   mivel:

               (1)

               A Tanács 2006. szeptember 18-i határozatával (2) a 2006. szeptember 18-tól2009. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsának tagjait hároméves időtartamra kell kinevezni,

         A KÖVETKEZŐKÉPPEN HATÁROZOTT:
   1. cikk
   A Tanács a 2009. szeptember 18-tól2012. szeptember 17-ig tartó időszakra a következő személyeket nevezi ki az Európai Szakképzés-fejlesztési Központ igazgatótanácsának tagjaivá:
   I.   KORMÁNYKÉPVISELŐK

               Belgium (rotációs rend)

               Flamand Közösség – Micheline SCHEYS
               Francia Közösség – Isabelle VOITURIER

               Bulgária

               Valentina DEIKOVA

               Cseh Köztársaság

               Miroslav PROCHÁZKA

               Dánia

               Roland SVARRER ØSTERLUND

               Németország

               Peter THIELE

               Észtország

               Kalle TOOM

               Görögország

               Konstantinos TSOUTSOPLIDIS

               Spanyolország

               Francisco Javier ALFAYA HURTADO

               Franciaország

               Elisabeth ARNOLD

               Írország

               Patrick HAYDEN

               Olaszország

               Filippo MAZZOTTI

               Ciprus

               George PAPAGEORGIOU

               Lettország

               Jānis GAIGALS

               Litvánia

               Romualdas PUSVAŠKIS

               Luxemburg

               Nic ALFF

               Magyarország

               MODLÁNÉ GÖRGÉNYI Ildikó

               Málta

               Paul A. ATTARD

               Hollandia

               Peter van IJSSELMUIDEN

               Ausztria

               Peter KREIML

               Lengyelország

               Piotr BARTOSIAK

               Portugália

               Maria da Conceição AFONSO

               Románia

               Gabriela CIOBANU

               Szlovákia

               Juraj VANTUCH

               Szlovénia

               Anton SIMONIČ

               Finnország

               Tarja RIIHIMÄKI

               Svédország

               Carina LINDÉN

               Egyesült Királyság

               Nicola SAMS

   II.   MUNKAVÁLLALÓI SZERVEZETEK KÉPVISELŐI

               Belgium

               Michel VAN UYTFANGHE

               Bulgária

               Svetla TONEVA

               Cseh Köztársaság

               Milada PELAJOVA

               Dánia

               Erik SCHMIDT

               Németország

               Hermann NEHLS

               Észtország

               Kaja TOOMSALU

               Görögország

               Michalis KOUROUTOS

               Spanyolország

               Luz Blanca COSIO ALMEIDA

               Franciaország

               Laurence MARTIN

               Írország

               Peter RIGNEY

               Olaszország

               Roberto PETTENELLO

               Ciprus

               Nicos NICOLAOU

               Lettország

               Santa OZOLINA

               Litvánia

               Tatjana BABRAUSKIENE

               Luxemburg

               Danièle NIELES

               Magyarország

               TÓTH Ferenc

               Málta

               William PORTELLI

               Hollandia

               Bart BRUGGEMAN

               Ausztria

               Alexander PRISCHL

               Lengyelország

               Zygmunt CYBULSKI

               Portugália

               Augusto PRAÇA

               Románia

               Gheorghe SIMION

               Szlovénia

               Marjan URBANČ

               Szlovákia

               Alexander KURTANSKÝ

               Finnország

               Petri LEMPINEN

               Svédország

               Ulrika HEKTOR

               Egyesült Királyság

               Leslie MANASSEH

   III.   MUNKÁLTATÓI SZERVEZETEK KÉPVISELŐI

               Belgium

               Jan DELFOSSE

               Bulgária

               Galia BOZHANOVA

               Cseh Köztársaság

               Pavel CHEJN

               Dánia

               Henrik BACH MORTENSEN

               Németország

               Barbara DORN

               Észtország

               Tarmo KRIIS

               Görögország

               Evangelos BOUMIS

               Spanyolország

               Juan MENÉNDEZ

               Franciaország

               Bernard FALCK

               Írország

               Tony DONOHOE

               Olaszország

               Claudio GENTILI

               Ciprus

               Michael PILIKOS

               Lettország

               Ilona KIUKUCĀNE

               Litvánia

               Laura SIRVYDIENE

               Luxemburg

               Paul KRIER

               Magyarország

               PETE Zoltán

               Málta

               Andrew W.J. MAMO

               Hollandia

               J.W. van den BRAAK

               Ausztria

               Gerhard RIEMER

               Lengyelország

               Józef JACEK HORDEJUK

               Portugália

               José SANCHEZ RAMIREZ

               Románia

               Ion HOHAN

               Szlovákia

               Daniel HRDINA

               Szlovénia

               Anze HIRSL

               Finnország

               Mirja HANNULA

               Svédország

               Karin THAPPER

               Egyesült Királyság

               Richard WAINER

      Kelt Brüsszelben, 2009. szeptember 14-én.

            a Tanács részéről

            az elnök

         C. MALSTRÖM

      (1)  HL L 39., 1975.2.13., 1. o.

      (2)  HL C 240., 2006.10.5., 1. o.


title: A Tanács határozata ( 2012. március 8. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               22.3.2012

               HU

               Az Európai Unió Hivatalos Lapja

               C 84/2

         A TANÁCS HATÁROZATA
   (2012. március 8.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   2012/C 84/02
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1), és különösen annak 4. cikkére,
   tekintettel a francia kormány által benyújtott jelölésekre,
   mivel:

               (1)

               A Tanács 2009. szeptember 14-i határozatával (2) a 2009. szeptember 18. és 2012. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Elisabeth ARNOLD lemondását követően a központ igazgatótanácsában a kormányképviselők kategóriájába tartozó egyik tag helye megüresedett.

               (3)

               A hivatali idő fennmaradó részére, azaz 2012. szeptember 17-ig ki kell nevezni a fent említett központ igazgatótanácsának új tagját,

         A KÖVETKEZŐKÉPPEN HATÁROZOTT:
   Egyetlen cikk
   A Tanács a hivatali idő hátralévő részére, azaz 2012. szeptember 17-ig az Európai Szakképzés-fejlesztési Központ igazgatótanácsának tagjává a következő személyt nevezi ki:

      KORMÁNYKÉPVISELŐ:

               FRANCIAORSZÁG

               Jean-Marc HUART

      Kelt Brüsszelben, 2012. március 8-án.

            a Tanács részéről

            az elnök

         M. BØDSKOV

      (1)  HL L 39., 1975.2.13., 1. o.

      (2)  HL C 226., 2009.9.19., 2. o.


title: A Tanács (EU) 2015/1340 határozata (2015. július 13.) az Izlandnak az Egyesült Nemzetek Éghajlat-változási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló, egyrészről az Európai Unió, annak tagállamai, másrészről Izland közötti megállapodás Európai Unió nevében történő megkötéséről

text:
               4.8.2015

               HU

               Az Európai Unió Hivatalos Lapja

               L 207/15

         A TANÁCS (EU) 2015/1340 HATÁROZATA
   (2015. július 13.)
   az Izlandnak az Egyesült Nemzetek Éghajlat-változási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló, egyrészről az Európai Unió, annak tagállamai, másrészről Izland közötti megállapodás Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak a 192. cikke (1) bekezdésére, összefüggésben a 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               Az Egyesült Nemzetek Éghajlat-változási Keretegyezményének Kiotói Jegyzőkönyve (a továbbiakban: a Kiotói Jegyzőkönyv) 2005. február 16-án hatályba lépett, és a B. mellékletében felsorolt részes felekre vonatkozóan jogilag kötelező érvényű kibocsátáscsökkentési kötelezettségeket határozott meg az első, 2008 és 2012 közötti kötelezettségvállalási időszakra. Az Unió 2002/358/EK tanácsi határozatában (2) jóváhagyta a Kiotói Jegyzőkönyvet. Az Unió és tagállamai megerősítették a Kiotói Jegyzőkönyvet, és vállalták, hogy az első kötelezettségvállalási időszakban közösen teljesítik az abban szereplő kötelezettségeket. Izland 2002. május 23-án erősítette meg a Kiotói Jegyzőkönyvet.

               (2)

               2009. december 15-i ülésén a Tanács üdvözölte Izland arra irányuló kérését, hogy a második kötelezettségvállalási időszakban rá háruló kötelezettségeket az Unióval és annak tagállamaival közösen teljesíthesse, és felkérte a Bizottságot, hogy fogalmazzon meg ajánlást egy Izlanddal megkötendő olyan megállapodásra irányuló tárgyalások megkezdése érdekében, amely összhangban áll az Uniónak az éghajlatváltozásra és a megújuló energiaforrásokra vonatkozó csomagjában lefektetett elvekkel és kritériumokkal.

               (3)

               2012 decemberében a dohai éghajlat-változási konferencián a Kiotói Jegyzőkönyv valamennyi részes fele elfogadta a dohai módosítást, amely a Kiotói Jegyzőkönyv tekintetében egy (2013. január 1-jétől2020. december 31-ig tartó) második kötelezettségvállalási időszakot hoz létre. A dohai módosítás a Kiotói Jegyzőkönyv B. mellékletének módosításával további jogilag kötelező érvényű kibocsátásmérséklési kötelezettségeket ír elő a második kötelezettségvállalási időszak vonatkozásában a szóban forgó mellékletben felsorolt részes felek számára, és módosítja, illetve részletesebben kifejti a második kötelezettségvállalási időszakban a részes felekre háruló kötelezettségek teljesítését szabályozó rendelkezéseket.

               (4)

               Az Unió, annak tagállamai és Izland által teljesítendő célszámokat a dohai módosítás egy olyan lábjegyzet kíséretében tartalmazza, amely kimondja, hogy a célszámok azon a feltevésen alapulnak, hogy azokat a Kiotói Jegyzőkönyv 4. cikkének megfelelően közösen fogják teljesíteni. Emellett a dohai módosítás elfogadásakor az Unió, annak tagállamai és Izland 2012. december 8-án közös nyilatkozatot tettek, amelyben kifejezték azon szándékukat, hogy a második kötelezettségvállalási időszakban együtt teljesítik a kötelezettségeiket. A nyilatkozatról az uniós miniszterek ad hoc találkozóján állapodtak meg Dohában, és azt a Tanács 2012. december 17-én hagyta jóvá.

               (5)

               Ugyanebben a nyilatkozatban az Unió, annak tagállamai és Izland – összhangban a Kiotói Jegyzőkönyv 4. cikkének (1) bekezdésével, amely lehetővé teszi a részes felek számára a Kiotói Jegyzőkönyv 3. cikke alapján fennálló kötelezettségeik közös teljesítését – azt is kinyilvánították, hogy a Kiotói Jegyzőkönyv 3. cikkének (7b) bekezdését az Unió, annak tagállamai, Horvátország és Izland által a közös teljesítés tárgyában megkötött megállapodás szerinti közös kibocsátható mennyiségre fogják alkalmazni, nem pedig egyedileg a tagállamokra, Horvátországra vagy Izlandra.

               (6)

               A Kiotói Jegyzőkönyv 4. cikkének (1) bekezdése előírja a Kiotói Jegyzőkönyv 3. cikke szerinti kötelezettségeik közös teljesítésében megállapodó részes felek számára, hogy a megállapodásban rögzítsék a megállapodás egyes feleire vonatkozó kibocsátási szinteket. A Kiotói Jegyzőkönyv 4. cikkének (2) bekezdése értelmében a közös teljesítést előirányzó megállapodások részes felei kötelesek a megerősítő vagy jóváhagyó okiratuk letétbe helyezésekor értesíteni a Kiotói Jegyzőkönyv titkárságát a megállapodásban foglalt feltételekről.

               (7)

               A Kiotói Jegyzőkönyv 3. cikke értelmében az Unióra, annak tagállamaira és Izlandra háruló kötelezettségek közös teljesítésére vonatkozó megállapodás feltételeit (EU) 2015/1339 tanácsi határozat (3) vonatkozó melléklete határozza meg. Ugyanezeket a feltételeket tartalmazza az egyrészről az Európai Unió, annak tagállamai másrészről Izland közötti Izlandnak az Egyesült Nemzetek Éghajlat-változási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló megállapodás (a továbbiakban: a megállapodás) 2. melléklete is.

               (8)

               Annak biztosítására, hogy a közös teljesítés során Izlandot terhelő kötelezettségek meghatározása és alkalmazása megkülönböztetésmentes legyen, és Izland a tagállamokkal azonos elbánásban részesüljön, Izland kibocsátási szintje olyan módon került meghatározása, amely megfelel mind a dohai módosítással módosított Kiotói Jegyzőkönyv B. mellékletének harmadik oszlopában szereplő mennyiségileg meghatározott kibocsátáscsökkentési kötelezettségnek, mind az uniós jogszabályoknak, köztük a 2009. évi, az éghajlatváltozásra és a megújuló energiaforrásokra vonatkozó csomagnak, valamint azoknak az elveknek és kritériumoknak, amelyeken a csomagban szereplő jogszabályok célkitűzései alapulnak.

               (9)

               A megállapodás az (EU) 2015/146 tanácsi határozatával (4) összhangban 2015. április 1-jén aláírásra került.

               (10)

               A dohai módosítás gyors hatálybalépése érdekében, még azelőtt, hogy sor kerülne az Egyesült Nemzetek 2015 végén, Párizsban tartandó éghajlat-változási konferenciájára, amelyen új, jogilag kötelező érvényű eszközt terveznek elfogadni a 2020 utáni időszakra vonatkozóan, valamint hangsúlyozva az Unió, annak tagállamai és Izland amelletti elkötelezettségét, hogy a második kötelezettségvállalási időszak minél előbb jogi erővel bírjon, az Uniónak, a tagállamoknak és Izlandnak törekedniük kell arra, hogy legkésőbb 2015 harmadik negyedévében megerősítsék mind a dohai módosítást, mind a megállapodást.

               (11)

               A megállapodást az Unió nevében jóvá kell hagyni,

         ELFOGADTA EZT A HATÁROZATOT:
   1. cikk
   Az Izlandnak az Egyesült Nemzetek Éghajlat-változási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló egyrészről az Európai Unió, annak tagállamai másrészről Izland közötti megállapodást az Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke kijelöli a megállapodás 10. cikkében meghatározott megerősítő okmánynak az Unió nevében történő letétbe helyezésére jogosult személy(eke)t, hogy kifejezze, az Európai Unió a megállapodást magára nézve jogilag kötelező erejűnek ismeri el.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2015. július 13-án.

            a Tanács részéről

            az elnök

         F. ETGEN

      (1)  2015. június 10-i egyetértés (a Hivatalos Lapban még nem tették közzé).

      (2)  A Tanács 2002. április 25-i 2002/358/EK határozata az Egyesült Nemzetek Éghajlat-változási Keretegyezménye Kiotói Jegyzőkönyvének az Európai Közösség nevében történő jóváhagyásáról, valamint az abból származó kötelezettségek közös teljesítéséről (HL L 130., 2002.5.15., 1. o.).

      (3)  A Tanács (EU) 2015/1339 határozata (2015. július 13.) az UNFCCC-hez csatolt Kiotói Jegyzőkönyv dohai módosításának az Európai Unió nevében történő megkötéséről, valamint a belőle származó kötelezettségek közös teljesítéséről (lásd e Hivatalos Lap 1. oldalát).

      (4)  A Tanács (EU) 2015/146 határozata (2015. január 26.) az Izlandnak az Egyesült Nemzetek Éghajlat-változási Keretegyezménye Kiotói Jegyzőkönyvének második kötelezettségvállalási időszakában az Európai Unióra, annak tagállamaira és Izlandra háruló kötelezettségek közös teljesítésében való részvételéről szóló, egyrészről az Európai Unió, annak tagállamai másrészről Izland közötti megállapodás Európai Unió nevében történő aláírásáról (HL L 26., 2015.1.31., 1. o.).


title: A Tanács (KKBP) 2016/1755 határozata (2016. szeptember 30.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

text:
               1.10.2016

               HU

               Az Európai Unió Hivatalos Lapja

               L 268/85

         A TANÁCS (KKBP) 2016/1755 HATÁROZATA
   (2016. szeptember 30.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. július 31-én elfogadta a (KKBP) 2015/1333 határozatot (1).

               (2)

               A Tanács 2016. március 31-én elfogadta a (KKBP) 2016/478 határozatot (2), amellyel hat hónapos időtartamra további három személyt felvett a korlátozó intézkedések hatálya alá tartozó személyeknek a (KKBP) 2015/1333 határozat II. és IV. mellékletében foglalt jegyzékébe.

               (3)

               A helyzet súlyosságára tekintettel a Tanács úgy határozott, hogy a korlátozó intézkedéseket további hat hónapra fenn kell tartani, emellett a jegyzékbe vétel indokolását három személy esetében módosítani kell.

               (4)

               A (KKBP) 2015/1333 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1333 határozat a következőképpen módosul:

               1.

               A 17. cikk (3) és (4) bekezdése helyébe a következő szöveg lép:
               „(3)   A 8. cikk (2) bekezdésében említett intézkedéseket 2017. április 2-ig alkalmazni kell a II. mellékletben a 16., a 17. és 18. sorszám alatt jegyzékbe vett személyek tekintetében.
               (4)   A 9. cikk (2) bekezdésében említett intézkedéseket 2017. április 2-ig alkalmazni kell a IV. mellékletben a 21., a 22. és 23. sorszám alatt jegyzékbe vett személyek tekintetében.”.

               2.

               A (KKBP) 2015/1333 határozat II. és IV. melléklete az e határozat mellékletében foglaltak szerint módosul.

         2. cikk
   Ez a határozat az Európai Unió Hivatalos Lapjában való kihirdetésének napját követő napon lép hatályba.

      Kelt Brüsszelben, 2016. szeptember 30-án.

            a Tanács részéről

            az elnök

         M. LAJČÁK

      (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).

      (2)  A Tanács (KKBP) 2016/478 határozata (2016. március 31.) a líbiai helyzetre tekintettel hozottkorlátozó intézkedésekről szóló (KKBP) 2015/1333 határozat módosításáról (HL L 85., 2016.4.1., 48. o.).

      MELLÉKLET
      A (KKBP) 2015/1333/határozat II. és IV. mellékletében szereplő személyekre vonatkozó adatok helyébe a következő adatok lépnek:

                        „II. MELLÉKLET

                           A 8. CIKK (2) BEKEZDÉSÉBEN EMLÍTETT SZEMÉLYEK ÉS SZERVEZETEK JEGYZÉKE

                        A.   Személyek

                                    Név

                                    Azonosító adatok

                                    A jegyzékbe vétel indokolása

                                    A jegyzékbe vétel időpontja

                                    16.

                                    SALEH ISSA GWAIDER, Agila

                                    Születési idő: 1942. június 1.
                                    Születési hely: Elgubba, Líbia.
                                    Útlevélszám: D001001 (Líbia), kiállítás időpontja: 2015. január 22.

                                    Agila Saleh a líbiai képviselőház elnöke 2014. augusztus 5. óta.
                                    2015. december 17-én kinyilvánította, hogy ellenzi a 2015. december 17-én aláírt líbiai politikai megállapodást.
                                    A képviselők tanácsának elnökeként Agila Saleh akadályozza és aláássa a líbiai politikai átmenetet, többek között azzal, hogy több alkalommal sem volt hajlandó szavazást tartani a nemzeti egységkormányról.
                                    2016. augusztus 23-án levelet küldött az ENSZ főtitkárának, amelyben kritikát fogalmazott meg az ENSZ-szel szemben amiatt, hogy az támogatja a nemzeti egységkormányt, ami véleménye szerint »személyek egy csoportjának a líbiai népre való ráerőszakolása az Alkotmánnyal és az ENSZ Alapokmányával összeegyeztethetetlen módon«. Támadta az ENSZ Biztonsági Tanácsa 2259 (2015) sz., az asz-szahírati megállapodást támogató határozatának elfogadását is, és azzal fenyegetőzött, hogy az ENSZ Alapokmányának, Líbia Alkotmányának valamint Líbia szuverenitásának megsértése miatt a Nemzetközi Büntetőbíróság előtt pert indít az ENSZ főtitkárával és az ENSZ-szel szemben, amely utóbbit felelősnek tartja azért, hogy »feltétel nélkül és indokolatlanul« támogat egy nem teljes létszámú elnöki tanácsot. Az említett kijelentések aláássák az ENSZ-nek és az ENSZ líbiai támogató missziójának (UNSMIL) a vonatkozó ENSZ BT-határozatok és különösen a 2259 (2015) sz. határozat szerinti közvetítői tevékenységét.
                                    Saleh 2016. szeptember 6-án annak ellenére tett hivatalos látogatást Nigerben Abdullah al-Thanival, az el nem ismert tobruki kormány »miniszterelnökével«, hogy az ENSZ BT 2259 (2015) sz. határozata értelmében meg kell szüntetni az olyan párhuzamos intézmények támogatását és a velük való hivatalos kapcsolatokat, amelyek törvényes hatóságként tüntetik fel magukat, de nem részes felei a megállapodásnak.

                                    2016.4.1.

                                    17.

                                    GHWELL, Khalifa
                                    más néven AL GHWEIL, Khalifa
                                    AL-GHAWAIL, Khalifa

                                    Születési idő: 1956. január 1.
                                    Születési hely: Misrath, Líbia
                                    Állampolgársága: líbiai
                                    Útlevélszám: A005465 (Líbia), kiállítás időpontja: 2015. április 12., érvényes 2017. április 11-ig

                                    Khalifa Ghwell a nemzetközi szinten nem elismert általános nemzeti kongresszus (más néven »nemzeti felemelkedés kormánya«) úgynevezett »miniszterelnöke és védelmi minisztere« volt, és ebben a minőségében felelős volt annak tevékenységéért.
                                    Khalifa Ghwell 2015. július 7-én Nuri Abu Sahmain-nel, az általános nemzeti kongresszus »elnökével« együtt részt vett a Steadfastness Front (Alsomood) elnevezésű új katonai erő felavatásának aláírási ceremóniáján. Ezzel kinyilvánította az e katonai erő iránti támogatását, amelyet hét hadosztály alkot, és amelynek célja, hogy megakadályozza egy egységkormány megalakítását Tripoliban.
                                    Khalifa Ghwell mint az általános nemzeti kongresszus »miniszterelnöke« szintén központi szerepet játszik a líbiai politikai megállapodás szerinti nemzeti egységkormány megalakulásának akadályozásában.
                                    2016. január 15-én Khalifa Ghwell mint a tripoli székhelyű általános nemzeti kongresszus »miniszterelnöke és védelmi minisztere« elrendelte, hogy tartóztassák le az új biztonsági csoportnak a nemzeti egységkormány megbízott miniszterelnöke által kinevezett minden olyan tagját, aki Tripoliba érkezik.
                                    2016. augusztus 31-én, miután a képviselőház leszavazta a nemzeti egységkormányt, arra utasította »nemzeti felemelkedés kormányának«»miniszterelnökét és védelmi miniszterét«, hogy lássanak ismét munkához.

                                    2016.4.1.

                                    18.

                                    ABU SAHMAIN, Nuri
                                    más néven BOSAMIN, Nori
                                    BO SAMIN, Nuri

                                    Születési idő: 1956.5.16.
                                    Zouara/Zuwara, Líbia

                                    Nuri Abu Sahmain a nemzetközi szinten nem elismert általános nemzeti kongresszus (más néven »nemzeti felemelkedés kormánya«) úgynevezett »elnöke« volt, és ebben a minőségében felelős volt annak tevékenységéért.
                                    Az általános nemzeti kongresszus elnökeként Nuri Abu Sahmain központi szerepet játszik a líbiai politikai megállapodás akadályozásában és ellenzésében, valamint a nemzeti egységkormány megalakulásának akadályozásában és ellenzésében.
                                    Nuri Abu Sahmain 2015. december 15-én sürgette, hogy halasszák el a líbiai politikai megállapodás elfogadását, amelyre a tervek szerint egy december 17-i ülésen került volna sor.
                                    2015. december 16-án nyilatkozatot adott ki arról, hogy az általános nemzeti kongresszus nem engedélyezi a tagjai számára, hogy részt vegyenek az ülésen vagy hogy aláírják a líbiai politikai megállapodást.
                                    Nuri Abu Sahmain 2016. január 1-jén az Egyesült Nemzetek Szervezetének különleges képviselőjével folytatott tárgyalások során elutasította a líbiai politikai megállapodást.

                                    2016.4.1.”.

                        „IV. MELLÉKLET

                           A 9. CIKK (2) BEKEZDÉSÉBEN EMLÍTETT SZEMÉLYEK ÉS SZERVEZETEK JEGYZÉKE

                        A.   Személyek

                                    Név

                                    Azonosító adatok

                                    A jegyzékbe vétel indokolása

                                    A jegyzékbe vétel időpontja

                                    21.

                                    SALEH ISSA GWAIDER, Agila

                                    Születési idő: 1942. június 1.
                                    Születési hely: Útlevélszám:
                                    Útlevél: D001001 (Líbia), kiállítás időpontja: 2015. január 22.

                                    Agila Saleh a líbiai képviselőház elnöke 2014. augusztus 5. óta.
                                    2015. december 17-én kinyilvánította, hogy ellenzi a 2015. december 17-én aláírt líbiai politikai megállapodást.
                                    A képviselők tanácsának elnökeként Agila Saleh akadályozza és aláássa a líbiai politikai átmenetet, többek között azzal, hogy több alkalommal sem volt hajlandó szavazást tartani a nemzeti egységkormányról.
                                    2016. augusztus 23-án levelet küldött az ENSZ főtitkárának, amelyben kritikát fogalmazott meg az ENSZ-szel szemben amiatt, hogy az támogatja a nemzeti egységkormányt, ami véleménye szerint »személyek egy csoportjának a líbiai népre való ráerőszakolása az Alkotmánnyal és az ENSZ Alapokmányával összeegyeztethetetlen módon«. Támadta az ENSZ Biztonsági Tanácsa 2259 (2015) sz., az asz-szahírati megállapodást támogató határozatának elfogadását is, és azzal fenyegetőzött, hogy az ENSZ Alapokmányának, Líbia Alkotmányának valamint Líbia szuverenitásának megsértése miatt a Nemzetközi Büntetőbíróság előtt pert indít az ENSZ főtitkárával és az ENSZ-szel szemben, amely utóbbit felelősnek tartja azért, hogy »feltétel nélkül és indokolatlanul« támogat egy nem teljes létszámú elnöki tanácsot. Az említett kijelentések aláássák az ENSZ-nek és az ENSZ líbiai támogató missziójának (UNSMIL) a vonatkozó ENSZ BT-határozatok és különösen a 2259 (2015) sz. határozat szerinti közvetítői tevékenységét.
                                    Saleh 2016. szeptember 6-án annak ellenére tett hivatalos látogatást Nigerben Abdullah al-Thanival, az el nem ismert tobruki kormány »miniszterelnökével«, hogy az ENSZ BT 2259 (2015) sz. határozata értelmében meg kell szüntetni az olyan párhuzamos intézmények támogatását és a velük való hivatalos kapcsolatokat, amelyek törvényes hatóságként tüntetik fel magukat, de nem részes felei a megállapodásnak.

                                    2016.4.1.

                                    22.

                                    GHWELL, Khalifa
                                    más néven AL GHWEIL, Khalifa
                                    AL-GHAWAIL, Khalifa

                                    Születési idő: 1956. január 1.
                                    Születési hely: Misrath, Líbia
                                    Állampolgársága: líbiai
                                    Útlevélszám: A005465 (Líbia), kiállítás időpontja: 2015. április 12., érvényes 2017. április 11-ig

                                    Khalifa Ghwell a nemzetközi szinten nem elismert általános nemzeti kongresszus (más néven »nemzeti felemelkedés kormánya«) úgynevezett »miniszterelnöke és védelmi minisztere« volt, és ebben a minőségében felelős volt annak tevékenységéért.
                                    Khalifa Ghwell 2015. július 7-én Nuri Abu Sahmain-nel, az általános nemzeti kongresszus elnökével együtt részt vett a Steadfastness Front (Alsomood) elnevezésű új katonai erő felavatásának aláírási ceremóniáján. Ezzel kinyilvánította az e katonai erő iránti támogatását, amelyet hét hadosztály alkot, és amelynek célja, hogy megakadályozza egy egységkormány megalakítását Tripoliban.
                                    Khalifa Ghwell mint az általános nemzeti kongresszus »miniszterelnöke« szintén központi szerepet játszik a líbiai politikai megállapodás szerinti nemzeti egységkormány megalakulásának akadályozásában.
                                    2016. január 15-én Khalifa Ghwell mint a tripoli székhelyű általános nemzeti kongresszus »miniszterelnöke és védelmi minisztere« elrendelte, hogy tartóztassák le az új biztonsági csoportnak a nemzeti egységkormány megbízott miniszterelnöke által kinevezett minden olyan tagját, aki Tripoliba érkezik.
                                    2016. augusztus 31-én, miután a képviselőház leszavazta a nemzeti egységkormányt, arra utasította »nemzeti felemelkedés kormányának«»miniszterelnökét és védelmi miniszterét«, hogy lássanak ismét munkához.

                                    2016.4.1.

                                    23.

                                    ABU SAHMAIN, Nuri
                                    más néven BOSAMIN, Nori
                                    BO SAMIN, Nuri

                                    Születési idő: 1956.5.16.
                                    Zouara/Zuwara, Líbia

                                    Nuri Abu Sahmain a nemzetközi szinten nem elismert általános nemzeti kongresszus (más néven »nemzeti felemelkedés kormánya«) úgynevezett »elnöke« volt, és ebben a minőségében felelős volt annak tevékenységéért.
                                    Az általános nemzeti kongresszus elnökeként Nuri Abu Sahmain központi szerepet játszik a líbiai politikai megállapodás akadályozásában és ellenzésében, valamint a nemzeti egységkormány megalakulásának akadályozásában és ellenzésében.
                                    Nuri Abu Sahmain 2015. december 15-én sürgette, hogy halasszák el a líbiai politikai megállapodás elfogadását, amelyre a tervek szerint egy december 17-i ülésen került volna sor.
                                    2015. december 16-án nyilatkozatot adott ki arról, hogy az általános nemzeti kongresszus nem engedélyezi a tagjai számára, hogy részt vegyenek az ülésen vagy hogy aláírják a líbiai politikai megállapodást.
                                    Nuri Abu Sahmain 2016. január 1-jén az Egyesült Nemzetek Szervezetének különleges képviselőjével folytatott tárgyalások során elutasította a líbiai politikai megállapodást.

                                    2016.4.1.”.